LV Eiropas Savienības Oficiālais Vēstnesis C 126/14

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 126/07)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMA VEIDLAPA

PADOMES REGULA (EEK) Nr. 2081/92

“SALAME CREMONA”

EK Nr.: IT/00265/27.12.2002

ACN ( ) AĢN ( X )

Šis kopsavilkums ir sagatavots tikai informatīvā nolūkā. Lai iegūtu visu informāciju, konkrēti attiecīgā AĢN produkta ražotājiem ir jāiepazīstas ar produktu specifikācijām pilnīgā redakcijā, ko var saņemt konkrētās valsts vai Komisijas kompetentajos dienestos (1).

1. Dalībvalsts kompetentā iestāde:

Nosaukums: Ministero delle Politiche Agricole e Forestali Adrese: Via XX Settembre n. 20 — 00187 ROMA Tālrunis: 06/4819968 Fakss: 06/42013126 E–pasts: qualita@politicheagricole.it

2. Pieteikuma iesniedzēju grupa:

2.1. Nosaukums: Consorzio tutela del Salame Cremona 2.2. Adrese: Piazza Zelioli Lanzini,1 — 26100 CREMONA Tālrunis–fakss: 0372/598251 2.3. Sastāvs: ražotāji/pārstrādātāji (X) citi ( )

3. Produkta veids:

1.2. klase: gaļas produkti

4. Specifikācija:

(4. panta 2. punkta nosacījumu kopsavilkums)

4.1. Nosaukums: “Salame Cremona”

4.2. Apraksts: desa “Salame Cremona” ir sālīts un izturēts, nevārīts gastronomisks produkts, kas, nodots patēriņam, uzrāda sekojošas īpašības:

Fizikālās un morfoloģiskās īpašības

Svars izturēšanas beigās ne mazāks par 500 g

Diametrs izgatavošanas brīdī ne mazāks par 65 mm

Garums izgatavošanas brīdī ne mazāks par 150 mm

Ķīmiskās un fizikāli ķīmiskās īpašības

Mikrobioloģiskās īpašības

Mezofilo mikroorganismu slodze: > 1 × 10 vienību, kas veido koloniju, uz gramu, pārsvarā lactobacillus un coccus baktērijas.

Organoleptiskās īpašības

Ārējais izskats: cilindriska forma, vietām nelīdzena.

Konsistence: produktam ir jābūt kompaktam ar mīkstu konsistenci.

zskats sagrieztā veidā: šķēle izskatās kompakta un viendabīga, tai raksturīga tipiska muskuļu un taukaudu daļu sasaiste bez acīmredzamām kontūrām (“smelmato” izskats). Nav klātesošas acīmredzamas cīpslu daļas.

Krāsa: spilgti sarkana.

Smarža: raksturīgs un vircots aromāts.

4.3. Ģeogrāfiskā zona: Kremonas desas izgatavošanas zona ietver sekojošu reģionu teritoriju: Lombardija, Emīlija Romaņja, Pjemonta un Veneto.

4.4. Izcelsmes pierādījums: Galvenie vēsturiskie dokumenti, kas skaidri un precīzi apliecina produkta izcelsmi un piesaisti teritorijai, ir atrodami no 1231. gada, tie glabājas Kremonas Valsts arhīvā un apstiprina, ka starp Kremonas teritoriju un apkārtējām valstīm ir notikusi tirdzniecība ar cūkām un gaļas produktiem. Renesanses laika dokumenti, kas atrodami darbos “Litterarum” un “Fragmentorum”, nenoliedzami pierāda produkta “salame” sastopamību un jo īpaši šā produkta nozīmīgumu specifikācijā norādītajā ražošanas teritorijā. No sastādītajiem ziņojumiem par bīskapa Čezāres Spečiano (Vescovo Cesare Speciano) sieviešu klosteru apmeklējumiem šajā apvidū (1599-1606) izriet, ka “ikdienas dzīvē”“dienās, kad ēd treknu ēdienu” tiek pasniegts arī noteikts daudzums desas.

Pat šodien Kremonas desa (Salame Cremona) nostiprina savu tradicionālo klātbūtni galvenajos Lombardijas un Po upes ielejas pārtikas produktu gadatirgos. Uzņēmumu saimnieciskās norādes liecina par daudziem ražotājiem, kas nodarbojas ar cūkgaļas pārstrādi un kas Po upes līdzenumā turpina to propagandēt, pateicoties teicamajai integrācijai ar piena un piena produktu rūpniecību un graudaugu (it sevišķi kukurūzas) audzēšanu.

4.5. Produkta iegūšanas metode: Ražošanas process kopumā ir šāds: izejmateriāls AĢN produkta ražošanai ir jāiegūst no cūkām, kas ir dzimušas, audzētas un nokautas sekojošos reģionos: Friuli-Venēcija Džūlija, Veneto, Lombardija, Pjemonta, Emīlija Romaņja, Umbrija, Toskāna, Marke, Abruci, Lacija un Molīze. Var izmantot saskaņā ar Itālijas Ciltsrakstu grāmatu (Libro Genealogico Italiano) uzlaboto tradicionālo šķirņu “Large White Italiana” un “Landrace Italiana” cūkas vai šo pašu šķirņu kuiļu pēcnācējus; cūkas, kas ir saskaņā ar Itālijas Ciltsrakstu grāmatu uzlabotās šķirnes “Duroc Italiana” kuiļu pēcnācējas; cūkas, kas ir citu šķirņu kuiļu vai hibrīdu kuiļu pēcnācējas, ja tās iegūtas no selekcijas vai krustošanas shēmām ar mērķiem, kas nav saderīgi ar Itālijas Ciltsrakstu grāmatas mērķiem attiecībā uz lielo cūku iegūšanu.

Cūkas tiek nosūtītas uz kautuvi ne agrāk kā 9 mēnešu vecumā un ne vēlāk kā 15 mēnešus pēc piedzimšanas. Vienas uz kautuvi nosūtītās partijas vidējam svaram ir jābūt robežās starp 144 kg un 176 kg.

Cūkgaļa, kas paredzēta maisījuma pagatavošanai, tiek ņemta no skeleta muskulatūras un cauraugušajām un treknajām muskuļu daļām.

Sastāvdaļas: sāls, garšvielas, pipari graudos vai rupjos gabalos, saspiesti un masā samīcīti ķiploki.

Citas iespējamās sastāvdaļas: izturēts baltvīns vai sarkanvīns, cukurs un/vai dekstroze, un/vai fruktoze, un/vai laktoze, kultūras, kas sagatavotas ar fermentāciju, nātrija un/vai kālija nitrīts, askorbīnskābe un tās nātrija sāls.

Aizliegts izmantot mehāniski atdalītu gaļu.

Sagatavošana: muskuļu un taukaudu daļas tiek rūpīgi notīrītas, atdalot lielāka izmēra saistaudus un mīkstos taukaudus, limfmezglus un lielos nervu gabalus. Sasmalcināšana notiek gaļas mašīnā ar presēm ar 6 mm caurumiem. Maļamās gaļas temperatūrai ir jābūt virs 0 oC; sālīšana notiek malšanas laikā; samaltajai gaļai tiek pievienotas citas sastāvdaļas un garšvielas. Maisīšanu veic ar mašīnu vakuumā vai pie atmosfēras spiediena ilgākā laikā. Desa “Salame Cremona” tiek pildīta dabīgā cūkas, liellopu, zirga vai aitas zarnā, kuras sākotnējais diametrs nav mazāks par 65 mm. Nosiešanu manuāli vai mehāniski veic ar auklu. Ir atļauta produkta uzglabāšana aukstuma kamerā maksimāli 1 dienu un temperatūras robežās no 2 līdz 10 oC. Žāvēšana notiek karstā temperatūrā no 15 līdz 25 oC.

Izturēšana notiek vietās ar pietiekamu gaisa apmaiņu un temperatūru robežās no 11 līdz 16o C uz laiku, kas nav mazāks par 5 nedēļām. Izturēšanas laiks mainās atkarībā no zarnas sākotnējā izmēra.

AĢN produktu izdod patēriņam atsevišķos gabalos, vakuumiepakojumā vai aizsargatmosfērā iepakotu, veselu, gabalos vai sagrieztu šķēlēs.

Ražotājiem, kas vēlas ražot AĢN produktu “Salame Cremona”, pilnībā ir jāatbilst noteikumu kopumam, kas iesniegts ES dienestiem.

Ražošanas, iepakošanas vai porcijās sadalīšanas operācijām ir jānotiek specifikācijas 7. pantā norādītās kontroles iestādes uzraudzībā tikai specifikācijas 3. pantā norādītajā ražošanas teritorijā ar mērķi garantēt kontroli un izsekojamību un neizmainīt produkta kvalitatīvās īpašības.

4.6. Piesaiste: Desu izgatavošana ir cieši saistīta ar cūku audzēšanu šajā apvidū, par ko ir atrodamas ziņas jau kopš romiešu laikiem. Produkts Salame Cremona apliecina spēcīgu un saliedētu saistību ar apkārtni, ko var secināt no cūku audzēšanas pieauguma līdz ar siera izgatavošanas un kukurūzas audzēšanas attīstību vispirms Kremonas apvidū un pēc tam Po upes ielejā.

Izdevīga sinerģija starp piena liellopu un cūku audzēšanu līdz ar labības audzēšanu jau kopš seniem laikiem notiek klimatā, kas ir miglains un ne pārāk vējains, un tas ir lielisks sabiedrotais, kas ļauj izturēšanai paredzētajiem produktiem iegūt sevišķas maiguma, mīkstuma un pikanta aromātiskuma īpašības. Salame Cremona ražošanas teritorija ar tās augsnes īpašībām, kas ir tipiskas aluviālām zonām, jau kopš daudziem gadsimtiem tiek izmantota cūku audzēšanai, sākumā tā dēvētajā “ģimenes saimniecības sistēmā”, vēlāk joprojām profesionālajā sistēmā. Teritorijās, kas piedalās šā produkta ražošanā, ir visi atbilstošie miglainie klimatiskie apstākļi ar augstu mitruma līmeni un maz vēja, tie ir labvēlīgi optimālai produkta, piemēram, desas Salame Cremona nogatavināšanai. Ražošanas teritorijas ainava ir ļoti vienveidīga tajā daļā, kas ir piederīga Po upes ielejai: tas ir līdzenums, kuru šķērso upes un kanāli, tur tiek audzētas lauksaimniecības kultūras, it sevišķi zālaugi un kukurūza.

Klimatam visā ražošanas teritorijā ir raksturīgi relatīvi skarbi rudeņi un ziemas, kas ir ļoti mitras un miglainas, pavasari ir mēreni un lietaini, kamēr vasaras atšķiras ar diezgan augstu temperatūru, nereti līst lietus, kas ir neilgs un bieži diezgan stiprs. Po upes līdzenumā un blakus esošajās ielejās vienmēr ir pierādījies, ka cūka ir optimālākais dzīvnieks, kas vispilnīgāk spēj gūt labumu no kukurūzas pieejamības un piena pārstrādes blakusproduktiem.

Ražošanas teritorija vienmēr ir izrādījusies ideāli piemērota izejvielu iegūšanai (kukurūza un piena sūkalas) tieši cūkgaļas pārstrādei un uzglabāšanai, it sevišķi attiecībā uz desu Salame Cremona, kam nepieciešams mitrs un ne pārāk vējains klimats, kas garantē raksturīgās labās kvalitatīvās īpašības.

Tomēr kopumā nevar apgalvot, ka desa Salame Cremona būtu ieguvusi šādas kvalitatīvas īpašības bez cilvēciskā faktora līdzdalības, savlaicīgi neiesaistot ražošanas teritorijā raksturīgo desu pagatavošanā un nogatavināšanā tehnisko momentu.

Vēl šodien desa Salame Cremona ir produkts, kura izgatavošanas procesā pilnībā tiek respektētas tradīcijas, kas ir veiksmīgi apvienotas ar apstrādes procesos ieviestajām modernajām tehnoloģijām.

Vides faktors, pateicoties klimatam, un cilvēciskais faktors, kas identificējas ar izcilām tehniskām ražošanas jaudām, kas paredzētas desas Salame Cremona pagatavošanai, vēl joprojām ir fundamentāli un neaizvietojami elementi, kas garantē produkta īpašo savdabīgumu un reputāciju.

Desa Salame Cremona ir baudījusi un joprojām bauda teicamu slavu un reputāciju, kā apliecina tās tradicionālā klātbūtne Po upes ielejas lauksaimniecības produktu gadatirgos un par ko liecina tās vērā ņemamā klātbūtne galvenajos valsts un ārzemju tirgos.

ādējādi to apstiprina desas Salame Cremona klātbūtne galveno lauksaimniecības pārtikas roduktu sarakstos ar Itālijas izcelsmes norādi, kas ir ietverti to divpusējo nolīgumu pielikumos, kas noslēgti starp Itāliju un citām Eiropas valstīm no 1950. līdz 1970. gadam (ar Vāciju, Franciju, Austriju, Spāniju) par ģeogrāfiskās izcelsmes norāžu aizsardzību.

4.7. Kontroles iestāde:

Nosaukums: Istituto Parma Qualità — I.P.Q. Adrese: Via Roma, 82/c — 43013 LANGHIRANO (PR)

4.8. Etiķetes: Etiķetē ar skaidriem, neizdzēšamiem burtiem, kas ir lielāka izmēra nekā burti visos citos uzrakstos uz etiķetes, ir jābūt uzrakstiem “Salame Cremona” un “Indicazione Geografica Protetta” un/vai abreviatūrai “IGP” (aizsargāta ģeogrāfiskās izcelsmes norāde — AĢN). Šim pēdējam uzrakstam ir jābūt iztulkotam tās valsts valodā, kurā produkts tiek pārdots.

Ir aizliegts pievienot jebkura veida kvalifikācijas norādes, kas nav skaidri paredzētas.

Tomēr ir atļauts izmantot norādes, kas attiecas uz vārdiem, uzņēmumu nosaukumiem vai privātām preču zīmēm, ar noteikumu, ka tās nelieto slavinošā nozīmē un tās nemaldina patērētāju.

Uz etiķetes ir jābūt attēlotam arī Kopienas simbolam saskaņā ar Komisijas Regulas (EK) Nr. 1276/98 1. pantu.

4.9. Valsts prasības: —

(1) Eiropas Komisija, Lauksaimniecības ģenerāldirektorāts – Lauksaimniecības produktu kvalitātes politikas nodaļā, B-1049, Brisele.